Adi Mutu a început cu dreptul mandatul de selecționer | România U21 – Farul 6-0.
Adi Mutu a debutat cu dreptul pe banca României U21. Tricolorii mici au câştigat amicalul cu Farul, scor 6-0. Primele meciuri oficiale cu Mutu pe bancă sunt programate în luna septembrie.
Adi Mutu ştie meserie! Selecţionerul României U21 a avut parte de un debut perfect. Tricolorii mici au câştigat fără drept de apel amicalul cu Farul lui Zicu şi Marica. Chiar dacă nu i-a avut la dispoziţie pe jucătorii de la FCSB, ţinuţi acasă de echipa de club, Mutu a găsit formula câştigătoare. Naţionala mică a dat şase goluri şi nu a primit niciunul. Peste o lună, pe Mutu îl aşteaptă şi primele meciuri oficiale. România U21 joacă pe 4 şi 8 septembrie, cu Finlanda şi Malta, în preliminariile Europeanului de tineret din 2021.